CELEX: 62009TN0308
Language: fi
Date: 2009-07-30 00:00:00
Title: Asia T-308/09: Kanne 30.7.2009 — Italia v. komissio

26.9.2009   
            
            
               FI
            
            
               Euroopan unionin virallinen lehti
            
            
               C 233/19
            
         Kanne 30.7.2009 — Italia v. komissio
   (Asia T-308/09)
   2009/C 233/36
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamies: P. Gentili)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Euroopan yhteisöjen komission aluepolitiikan pääosaston 20.5.2009 päivätty kirje nro 4263, jonka aiheena oli ”Alueellinen toimintaohjelma ”Campania” 2000–2006. Maksuvaatimus Sysfin 2009/0154 Adonis A/723, joka on päivätty 12.1.2009” ja joka sisälsi seuraavan päätöksen: ”18 544 968,79 euron summaa, joka liittyy 17.5.2006 jälkeen jätehuollon ja jätteiden käsittelyn alueellista järjestelmää koskevasta toimenpiteestä 1.7. aiheutuneisiin kuluihin, ei voida hyväksyä”, on kumottava
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samanlaiset kuin ne, joihin on vedottu asiassa T-99/09, Italia v. komissio (1).
   Kantaja esittää erityisesti seuraavaa:
   
               —
            
            
               Rakennerahastoja koskevista yleisistä säännöksistä 21.6.1999 annetun neuvoston asetuksen (EY) N:o 1260/1999 (2) 32 ja 39 artiklaa on rikottu, koska vastaaja on pienentänyt sellaisen maksusuorituksen määrää, joka liittyy toimenpiteestä 1.7 todistetusti aiheutuneisiin kuluihin, ”kunnes asia T-99/09 on ratkaistu” ja koska vireillä oleva kanne, joka koskee maksumenettelyyn liittyviä aikaisempia toimenpiteitä, ei sisälly edellä mainituissa artikloissa tarkoitettujen sellaisten tilanteiden tyhjentävään luetteloon, joiden nojalla rakenteellisiin tarkoituksiin suoritettavia maksuja voidaan pienentää.
            
         
               —
            
            
               EY 230 artiklaa on rikottu. Kantaja väittää tältä osin, että jos jäsenvaltioilla on käytännössä syytä pelätä seuraavan välimaksun pienentämistä siitä syystä, että ne ovat saattaneet asian tuomioistuimen käsiteltäväksi, ne eivät voi enää käyttää vapaasti perustavanlaatuista oikeuttaan oikeussuojaan.
            
         
      (1)  EUVL C 102, 1.5.2009, s. 34.
   
      (2)  EYVL L 161, s. 1.